*Valedictorian* falando, en 2005

***Valedictorian*** é unha cualificación académica outorgada nos sistemas escolares dos Estados Unidos, Filipinas, Canadá e Exipto, e nalgúns sitios en Centroamérica, ao estudante que pronuncia o discurso de clausura na cerimonia de graduación. O termo é unha anglicización do termo latino *vale dicere* ("despedirse").

Función
-------

O discurso de despedida é xeralmente considerado o último adeus dos compañeiros, antes de que estes se dispersen e cada un continúe o seu camiño despois da graduación. Normalmente este título outórgase ao mellor titulado de cada posgrao ou de cada grao.

Noutras tradicións
------------------

O seu equivalente en Australia, Islandia, Nova Zelandia, Escocia e Suráfrica é *dux*, en Francia é *Major de promotion* e en Alemaña *Primus Omnium*.

Selección
---------

O valedictorian escollido é tradicionalmente o estudante con máis alta clasificación académica entre a súa clase de graduación, e esa posición normalmente determínase mediante unha fórmula numérica para a *Grade Point Average* (GPA), pero tamén se utilizan outros métodos de selección.

### Polémica

A concesión da honra ten sido obxecto de controversia. Moitas veces, as diferenzas que separan os alumnos son pequenas, e hai acusacións de aproveitarse das regras dun xeito inxusto, como tomar cursos fáciles para obter créditos adicionais.

Algunhas escolas abandonaron a honra ou cambiaron as regras para permitir varios destinatarios. Á súa vez, estes cambios levaron a queixas de que é inxusto cambiar as regras despois de comezar unha competición. O Departamento de Educación de Nova Jersey, por exemplo, requiriu que as escolas fixesen cambios na política de premios de graduación efectiva só para a clase de novo ingreso, non para os estudantes xa matriculados.

Un estudo afirmou demostrar que os *valedictorians* non tiñan máis probabilidades de sobresaír a escala global que outros estudantes.

Notas
-----

1. ↑  Arnold, Paul (2022-05-31). "Why Have So Many High Schools Abandoned The Practice Of Naming A Valedictorian?". *CLJ* (en inglés). Consultado o 2022-07-29.
2. ↑  "Definition of VALEDICTORIAN". *www.merriam-webster.com* (en inglés). Consultado o 2022-07-29.
3. ↑  "The New Yorker : fact : content". *web.archive.org*. 2007-02-23. Archived from the original on 23 de febreiro de 2007. Consultado o 2022-07-29.
4. ↑  "Schools playing down valedictorian honors - USATODAY.com". *web.archive.org*. 2007-06-30. Archived from the original on 30 de xuño de 2007. Consultado o 2022-07-29.
5. ↑  "BVSD nixes title of valedictorian : Schools : Boulder Daily Camera". *web.archive.org*. 2007-11-15. Archived from the original on 15 de novembro de 2007. Consultado o 2022-07-29.
6. ↑  En *Hornstine v. Township of Moorestown*, un xuíz do Tribunal de Distrito impediu que o Superintendente de Escolas de Moorestown, Nova Jersey, cambiase retroactivamente a política da escola para negarlle as honras exclusivas a un estudante con discapacidade. Véxase  (*en inglés*)
7. ↑  "What happened to your class valedictorian? probably not much ; CNBC / É por iso que os valedictorians non se fan millonarios". 25 de maio de 2017. Consultado o 4 de xaneiro de 2021.

Véxase tamén
------------

* Salutatorian

|  |  |
| --- | --- |
|  | A Galipedia ten un portal sobre: ***Estados Unidos de América*** |